चोरी की नीयत से एक चोर राजा के महल में प्रवेश कर गया, उसे खबर थी कि महारानी सोने से पहले अपना हीरो का बहुमूल्य हार पलंग के सिरहाने ही रख कर सो जाती है। चोर मौका देखकर महारानी के पलंग के नीचे छिप गया और महारानी के सोने का इंतजार करने लगा। बहुत रात बीत गयी, महारानी जाग रही थी, तभी महाराजा ने प्रवेश किया। महाराजा काफी चिंता में थे। महारानी से बोले- ‘मैंने एक स्वपन देखा है.. मुझे देवलोक से आदेश हुआ है कि हम अपनी राजकुमारी का विवाह किसी साधु-संन्यासी से कर दें, वरना हमारा यह राज्य किसी घोर विपदा में फँस जायेगा, अकाल पड़ जायेगा, जनता भूखों मरेगी। यह राजपाट सब छिन जायेगा। राजा और रानी दोनों ने निश्चय किया कि वह अपनी राजकुमारी का विवाह किसी साधु-संन्यासी से कर देगें, जिससे उनके राज्य की रक्षा हो सके।